stanford-oval/wikipedia huggingface dataset:
כספית
היסטוריה

הכספית הייתה ידועה להודים ולסינים הקדמונים ונמצאה בקברים מצריים המתוארכים מ-1500 לפנה"ס. במאה ה-5 לפנה"ס שימשה הכספית להכנת סגסוגות עם מתכות נוספות. ביוון העתיקה נוצלה הכספית במשחות והרומאים השתמשו בה לקוסמטיקה ולהקלת כאבי צמיחת שיניים אצל תינוקות. אלכימאים החשיבו את הכספית לחומר שממנו נוצרו כל שאר החומרים, והאמינו כי כאשר הכספית מתקשה היא הופכת לזהב. סמלה האלכימי של הכספית הוא ☿ והיא משויכת לכוכב הלכת מרקורי (כוכב חמה).
הכספית ירדה מגדולתה במאה הראשונה לספירה, כאשר הרופא היווני גלנוס עמד על רעילותה. במאה העשירית העניק הרופא המוסלמי הנודע אל ראזי, מחבר הספר הראשון בהיסטוריה על רפואת ילדים, הכשר מחודש לכספית כחומר משלשל, שכן קוף שהואכל במתכת לא גילה סימני הרעלה, ומסקנתו של אל-ראזי הייתה שכספית אינה מזיקה. סביר, אכן, שהקוף של אל-ראזי לא נפגע: עיקר הנזק מכספית אינו מופיע מיד אלא כפגיעה עצבית מצטברת. בעקבות אל-ראזי הלכו רופאים נוספים ובימי הביניים השתמשו בכספית מעורבת בחלבון ביצה כתכשיר נגד כינים ולהקלה על דלקות וזיהומים בעור.
האנשים שנפגעו במיוחד מכספית במשך מאות שנים היו הכובענים. החומר הנפוץ לייצור כובעים היה לבד - בד לא ארוג, המיוצר מדחיסה של סיבי צמר או פרווה ומשמש למשל לציפוי שולחנות ביליארד. הלבד לכובעים יוצר מפרוות ארנבים בתהליך שנקרא carroting (תרגום אפשרי: "הגזרה") וכלל שטיפה בתמיסת כספית חנקתית, שצבעה כתום, כצבע הגזר. טיפול זה נדרש להפרדת הפרווה מהעור ולהצמדה חלקה של הסיבים. לאחר ה"הגזרה" עוצב הלבד לצורת חרוטים גבוהים וכווץ על ידי הרתחה במים. כובענים נחשפו על כן למנה גדושה של אדי כספית, כשבחשו את הדוודים שבהם התבשל הלבד ספוג הכספית. מחלות נפש (שנגרמו מקישור כספית לתאי העצב במוח) נחשבו לסימן היכר אופייני לבעלי אומנות זו. דוגמה לכך נמצאת בסיפור "הרפתקאות אליס בארץ הפלאות", שם הדמות "הכובען המטורף" לקתה כנראה בפסיכוזה כתוצאה מחשיפה לכספית. יש הטוענים שגם ניוטון לקה בהתקפי פסיכוזה שנגרמו מכספית ששאף בזמן שישן במעבדתו בעת עריכת ניסויים במתכות שונות.
צורה בטבע

כספית מופיעה בטבע בעיקר בצורת המינרל צינובר (HgS) או ביחד איתו. נכון ל-2016 המרבית המוחלטת של הכספית בעולם מופקת בסין (למעלה מ-80% מהתוצרת העולמית) . יצרנית משמעותית נוספת היא מקסיקו (כ-10%). כספית ממוצה מצינובר באמצעות חימום בנוכחות אוויר כך:
HgS_{(s)}+O_{2(g)}\rightarrow Hg_{(g)}+SO_{2(g)}
לאחר שאדי הכספית עוברים עיבוי, מתקבלת כספית נוזלית.
אמצעי זהירות

כספית צריכה להישמר בכלים אטומים, מחשש שתתאדה ותישאף על ידי בני אדם. חימום כספית ותרכובות כספית צריך להיעשות תחת פיקוח. גם חשיפה לכספית בריכוזים זעירים עלולה לגרום נזק בלתי הפיך, משום שהיא מצטברת בהדרגה בגוף (לגוף אין אפשרות להיפטר מכספית ולכן היא מצטברת בקלות יחסית). הרעלת כספית יכולה להתבטא שנים לאחר החשיפה. אחד מהתסמינים שלה הוא נשירת שיניים. החומר הוגבל לשימוש על ידי האיחוד האירופי.
ראו גם

אמלגם דנטלי
הערות שוליים

↑  ראו כאן http://www.etymonline.com/index.php?allowed_in_frame=0&search=Quicksilver+
↑  י. קלוגאי, ספר המתכות, פרקים בתולדות הכימיה, 1960
↑  L.w. Johnson and M. L. Wolbarsht, Mercury poisoning: A probable cause of Isaac Newton's physical and mental ills, The Royal Society Journal of the History of Science, ‏1.7.1979
↑  Mercury Statistics and Information, www.usgs.gov
| --- | --- |
בקרת זהויות :  NLI: 987007565661705171  BnF: cb11948174f (data)  GND: 4127830-6  LCCN: sh85083794  NDL: 00571550  NKC: ph125284
ראש גדול – דמויות

בדף זה מובא תיאור הדמויות בסדרת הטלוויזיה הישראלית "ראש גדול".
צוות בית הספר "אביבים" (עונות 1–6)

אלחנן ברדוגו (איציק כהן): סגן מנהל בית הספר אביבים בעונה הראשונה. קשוח, עוקצני ומתקשה לעכל סירובים. ובסוף העונה הראשונה כבר נהיה מנהל בית הספר. במהלך העונה השנייה הוא מתאהב בחבצלת גינת, בתו של שר החינוך שנהייתה לסגניתו, אך היא לא מעוניינת בו כלל ואף דוחה אותו לעיתים. בעונה השלישית מצטרף זרח כמנהל נוסף לבית הספר לאחר שבית ספרו הקודם נשרף, אלחנן מנסה בכל דרכיו המשונות להיפטר ממנו. במהלך העונה הרביעית הוא שוכר מאמנת אישית, נאורה (אימו של גורי, תלמיד בבית הספר ״אביבים״).; במהלכה של העונה השניים מפתחים קשר זוגי, ובנוסף בפרק האחרון של העונה הם מתחתנים. בעונה החמישית אלחנן מתמודד בבחירות לראשות העיר, ומנצח. מפתח קריירה כקואצ'ר - פותר בעיות.
אילנה (יעל פוליאקוב) (עונה 1): יועצת בית הספר, אובססיבית למראה החיצוני שלה. לא אוהבת את יונתן.
צביקה זילבר (יוסי קאנץ) (עונה 1): מנהל בית ספר אביבים, בסוף העונה צביקה מקבל הצעה לנהל בית ספר נחשב בסידני ומעביר לאלחנן את תפקיד ההנהלה.
שפרה (עונה 1–2): המזכירה של צביקה, מציקה לאלחנן.
חבצלת גינת (עירית קפלן) (עונה 2): בתו של שר החינוך וסגנית המנהלת של אלחנן, אלחנן מאוהב בה ועושה הכל בשביל להרשים אותה.
מירון מורונובסקי (חנן סביון) (עונות 2–6): מוכר בקפיטריה של בית הספר, חברותי מאוד, טמבל, איש מצחיק שמשתף את התלמידים ברעיונותיו. הוא אחיה של דקלה, ואינו מרוצה מהקשר שלה עם שחר.
זרח בובובסקי (משה פרסטר) (עונה 3): מנהל בית ספר המקיף שמצטרף להנהלת את בית ספר אביבים, ביחד עם אלחנן. מדבר בשפת התנ"ך פעמים רבות. יש שיגידו שדמותו מתנשאת לפעמים באימרותיה אך זרח הוא אדם ערכי וישר שאוהב את אלחנן למרות כך. היופי שבין השניים נוצרת ״כימיה״ הנובעת מחוסר ההבנה של אלחנן להתנהגותו של זרח שמצחיקה את הצופים.
משפחות > משפחת בן נון

יורם בן נון (יגאל שדה) (עונה 1–3): אביהם של תומר, יונתן ועידן. איש עסקים במקצועו. מפקפק בכישרונו של יונתן, אך לבסוף מבין שהוא מחונן. לפעמים נוהג להיות קשוח כאשר ילדיו סוטים מדרך הישר. אומר הרבה "איפה נשמע דבר כזה?!". מגיש תלונה על עופר המורה נהיגה של תומר ובין השאר תלמידי המקיף.
דנה בן נון (נטע הבר) (עונה 1–4): אמם של תומר, יונתן ועידן. עורכת דין במקצועה, נשואה ליורם בן נון, מנסה להפריד בין יונתן לתותי כשהיא מגלה שהיא משפיעה עליו לרעה ומכניסה לו רעיונות טיפשיים לראש. בעונה השלישית היא בהיריון ובסוף העונה יולדת. בעונה הרביעית הילדה שלה נמצאת בפרסומת לתינוקות בגלל יונתן ותותי ועוזרת ליעל לצאת מהמפעל.
תומר בן נון (עונה 1–3) (אדם הירש): בנם הבכור של יורם ודנה ואחיו הגדול של יונתן ועידן, ילד חכם מאוד שמשקיע בלימודים.
יונתן בן נון (תום גל) (עונה 1–4): אחיו הקטן של תומר ואחיה הגדול של עידן, הוריו לא האמינו לו שהוא גאון אך מור הוכיחה זאת.
עידן בן נון (מוזכרת) (עונה 4): אחותם הקטנה של תומר ויונתן. תותי ויונתן עושים עליה בייביסיטר ופוגשים מפיקה של פרסומת לחיתולים תותי משכנעת את יונתן שעידן תשתתף בפרסומת ולבסוף הוא משתכנע ועידן מופיעה בפרסומת.
משפחות > משפחת לאופר

אלי לאופר (שרון בר-זיו) (עונות 2–3): אביהם של איתי ובועז. בעונה השנייה מגלה שאיתי פרץ לכספת של תומר ומנסה לשכנע אותו לבקש ממנו סליחה. בעונה השלישית מנסה לשכנע את איתי להתאמן ו, איתי מסכים אך אביו מגלה שהוא לוקח סטרואידים.
בועז לאופר (אושרי כהן) (עונה 1): אחיו למחצה של איתי. מתאהב באיילה, אחותה של יעל. וכשמכיר את אנסטסיה איילה חושדת שהם מאוהבים. לאחר שהוא ואנסטסיה התקרבו, מצב זה יצר מתחים וכעסים ביחסים שלו עם איילה. בסוף העונה הם חוזרים להיות ביחד. לכאורה נפרדו לאחר מכן.
איתי לאופר (רועי ויינברג) (עונה 1–6): אחיו הקטן של בועז, ילד חרוץ נורא ואלוף במחשבים.
משפחות > משפחת שכטר-ירון

אביב ירון (נבו קמחי) (עונה 1–3): אביה של מור ואביהם החורג של יעל ואיילה. הוא צייר מפורסם, אך לאחר מות אשתו נטלי מפסיק לצייר. הוא מתאהב בנורית, שעוברת לגור איתו בעונה השנייה. בעונה הרביעית מסופר כי עבר לשמש כנספח תרבות בארצות הברית וכי בתו מור עברה יחד איתו וחזרה אל תומר. בעונה השישית מסופר על פי יעל שהוא עזב את נורית.
נטלי ירון (מוזכרת) (עונות 1–2): אמה המנוחה של מור ובת זוגו של אביב ובתה של סבתה של ביתה נטלי הייתה ציירת מפורסמת ונפטרה שבתה מור הייתה בת חמש.
נורית שכטר-ירון (לימור גולדשטיין) (עונה 1–4, 6): אימן של יעל ואיילה ואמה החורגת של מור. כתבת פלילית ברדיו. מתגרשת מבעלה לאחר שבגד בה. מפתחת קשר רומנטי עם אביב ירון, אביה של מור, ועוברת לגור איתו. בעונה השישית מסופר על פי יעל שהוא עזב אותה.
איילה שכטר (שמרית לוסטיג) (עונה 1–2): אחותה של יעל ובתם של איתן ונורית. בעונה הראשונה היא נהיית בת זוגו של אריק אשר גדול מימנה בהרבה רוצה לברוח איתו לאילת אך לבסוף נפרדת מימנו בגלל הוריה. אך בהמשך מפתחת קשר רומנטי עם בועז, אחיו החורג של איתי. בעונה 2 מתאהבת באסף אף על פי שאמא שלה לא אוהבת את הקשר שלהם מכיוון שהוא קשור לעבריינים. בת דודם של אמילי ותום. בעונה 6 מסופר שהיא עזבה לחול מאחר שנמאס לה מאימה.
סבתא של מור (דינה דורון) (עונה 1): סבתא של מור רוצה שמור תלך להלווייתה של אמה ותלבש את בגדיה ותכשיטיה של נטלי, בתה.
מור ירון (אלמה בן זאב) (עונה 1–3, אורחת בעונה 4): בתם של אביב ירון ונטלי ירון, אחותה החורגת של יעל שכטר, החברה הכי טובה שלה. ילדה אמיצה וטובת לב. מאוהבת בתומר, החבר הכי טוב שלה
יעל שכטר (ספיר דרמון) (עונה 1–4, 6): בתם של איתן ונורית, אחותה של איילה, האחות החורגת של מור, החברה הכי טובה שלה, ילדה שלא מוותרת על עקרונותיה.
משפחות > משפחת בביוף

יואל בביוף (דן תורן) (עונה 4–5): אביהם של לירון ורחלי. עובד במפעל התרופות של אחיקם צוקר. לאחר שפוטר תלמידי בית הספר חושדים שדבש עשתה זאת ועושים עליה חרם. מחבב מאוד את דבש.
רחלי בביוף (אליענה בקייר) (עונה 4–5): אחותו הגדולה של לירון. עיתונאית חוקרת מצטיינת. לוקה בדיכאון לאחר שבן זוגה שי נרצח על ידי אחיקם לאחר שאיים עליו שיחשוף את האמת עליו ועל המפעל. כל הזמן הייתה בטוחה כי נהרג בתאונה במפעל לייצור תרופות עד שלירון אחיה מספר לה את האמת. מתחברת בעונה הרביעית עם דבש. בעונה החמישית היא מנסה להגן על לירון מדבש, אך לא מצליחה.
לירון בביוף (מייקל לואיס) (עונה 3–5): האח הקטן של רחלי ובנו של יואל בביוף, ילד חרוץ נורא.
משפחות > משפחת ענר

רותי ענר (אביגיל אריאלי) (עונה 4–5): אמן של דבש וקשת. מתייחסת קצת יותר לדבש וזה גורם לקשת לקנא. עובדת במפעל לתרופות שמגלה בהמשך את הניסויים והבעיות במפעל. מנסה לעזור ללירון למצוא את הכלב שלו.
קשת ענר (מיטל מיכאלי) (עונה 4–5): נערה גותית. מבריזה כל יום לים. מקנאה ביחס המעודף של אמה לאחותה דבש.
דבש ענר (מירב פלדמן) (עונה 4–5): ילדה מחוננת אשר מגיעה לבית ספר "אביבים". מאוהבת בלירון מהרגע הראשון.
משפחות > משפחת לוין

גידי לוין (עמית ליאור) (עונה 4–5) אבא של שחר. היה ספורטאי בעברו ופרש והוא מנסה להפוך את שחר לספורטאי כמו אפילו יותר. הוא המאמן של שחר ולא מרשה לו הרבה דברים.
שחר לוין (תומר אפנר) (עונה 4–6) נער ספורטאי מצטיין משקיע זמן רב באימונים לאליפות ישראל. בנו של גידי לוין.
משפחות > משפחת אגמי

ריטה אגמי (גיליה שטרן) (עונה 1) אמא של טלי. אישה רמאית ונצלנית שמנצלת אנשים למען מטרותיה. רוצה שטלי תהיה כמוה כיון שלא הצליחה במקצוע כדוגמנית בעבר. בהמשך העונה כחלק ממסע הרמאות היא סוחטת את בועז (חבר של איילה) שאם לא יעשה כדבריה ויגרום לבתה טלי להצליח בפרסומות היא תהרוס את הזוגיות שלו עם איילה.
טלי אגמי (מיכאלה אלקין) (עונה 1) עלתה מארצות הברית לאחר שכיכבה בפרסומת למסטיק. ניצלה את ריקרדו כדי שיפגע באיריס על מנת לקבל את תפקיד הסולו במופע הסיום של השנה. היא מתחברת לתומר והופכת להיות בת זוגו, אך לבסוף הם נפרדים, ותומר מתחיל מערכת יחסים עם מור, טלי מחבלת בה מקנאה במהלך העונה. בנוסף יש גם אמא שתלטנית שמנסה להגשים את חלומותיה דרכה. בסוף השנה היא חוזרת לארצות הברית, על מנת לנסות להצליח שם, וכך מסתיים תפקידה.
דמויות נוספות > הדמויות שהופיעו בכל העונות

אלחנן ברדוגו (איציק כהן): סגן מנהל בית הספר אביבים, אשר מגדיר את עצמו כ-"מנהל בפועל". הופך עם הזמן למנהל בית הספר. במהלך העונה השנייה הוא מתאהב בחבצלת גינת, בתו של שר החינוך שהתמנתה לסגניתו, אך היא לא מעוניינת בו. בעונה השלישית מצטרף זרח כמנהל נוסף לבית הספר לאחר שבית ספרו הקודם נשרף, ואלחנן מנסה להיפטר ממנו. במהלך העונה הרביעית הוא שוכר מאמנת אישית, נאורה; הם מפתחים קשר רומנטי, ובפרק האחרון של העונה הם מתחתנים. בעונה החמישית אלחנן מתמודד בבחירות לראשות העיר, ומנצח. מפתח קריירה כקואצ'ר - פותר בעיות.
איתי לאופר (רועי ויינברג): חברו הטוב של תומר, שמבצע כל מה שהוא מורה לו לעשות בעונות הראשונות. מצטיין בלימודים, מבין במחשבים ובעל היגיון וראש פתוח. בסוף העונה הראשונה הוא בן זוגה של איריס אינדיבו לאחר שריקרדו נפרד ממנה. בעונה השנייה הוא בן זוגה של אלכס שחולמת להיות דוגמנית, הוא מוכן לעשות הכל עבורה ואף גונב כסף מחברו תומר על מנת להביא לה. בעונה השלישית הוא בן זוגה של שרונה אך לבסוף היא עוזבת את העיר והם נפרדים. בעונה הרביעית איתי מאוהב בדבש אך היא פוגעת בו ולבסוף נהיית בת זוגו של לירון, בעקבות זאת איתי מחליט לנקום בה אך לבסוף מוותר וממשיך הלאה. דמותו של איתי מוצגת לצופים גם בעונה השישית, הוא אדם בוגר בעל חברת פרסום.
דמויות נוספות > תלמידים שהשתתפו בסדרה במשך עונה אחת > עונה 1

טלי אגמי (מיכאלה אלקין) (עונה 1): עלתה מארצות הברית לאחר שכיכבה בפרסומת למסטיק. ניצלה את ריקרדו כדי שיפגע באיריס על מנת לקבל את תפקיד הסולו במופע הסיום של השנה. היא מתחברת לתומר והופכת להיות בת זוגו, אך לבסוף הם נפרדים. יש לה אמא שתלטנית שמנסה להגשים את חלומותיה דרך טלי. בסוף השנה היא חוזרת לארצות הברית, על מנת לנסות להצליח שם.
ריקרדו מיגל חואן (יונתן שיינברג) (עונה 1): הגיע מארגנטינה. מתאהב בטלי ועושה כל מה שהיא מבקשת ממנו, בין השאר להשפיל את איריס ולגרום לה לפציעה קשה, אך לאחר מכן טלי מפסיקה את הקשר עמו. הוא מתאהב באיריס, והם הופכים להיות זוג, אך בסוף העונה הם נפרדים. בעונה השנייה מסופר שעבר לארגנטינה יחד עם משפחתו.
אורי גברון (גור מורד) (עונה 1): עוסק בצילום, ומנחה תוכנית בערוץ המקומי. הוא מתאהב במור, אך היא לא מעוניינת בקשר עמו. אך הם יוצאים לזמן קצר אך שמבין שהיא לא אוהבת אותו הם נפרדים והוא מנסה להתנקם בה דרך פרויקט היזמים הצעירים. ולבסוף הוא עובר לבית הספר למחוננים באילת.
איריס אינדיבו (שרון דטנר) (עונה 1): נערה לא מקובלת, חווה השפלות והצקות בגלל המראה שלה ומשקלה, מאוהבת באיתי. תחילה שמה רסן בשיניים אך הורידה אותו בהמשך. ריקרדו, שמעליב ומשפיל אותה לאורך העונה, מגלה בהמשך חיבה כלפיה, הם הופכים לבני זוג, אך בסוף העונה הם נפרדים וחוזרת לאיתי. איריס עזבה את בית הספר כדי לחיות עם ריקרדו ומשפחתו בארגנטינה.
ראנה (עונה 1): חברתה הערביה של מור שבאה מאום אל-פחם.
דמויות נוספות > תלמידים שהשתתפו בסדרה במשך עונה אחת > עונה 2

ראובן "רוי" ארצי (ענר מורג) (עונה 2): מסתכסך עם תומר כבר בתחילת העונה השנייה, כשתומר חושד בו בגנבת אופניו. במהלך העונה הוא מתאהב במור ומפריד בינה לבין תומר, אך לאחר מכן הם חוזרים לקשר הזוגי שהיה להם. רוי בורח מפנימייה צבאית ואחותו מחביאה אותו.
גילי מרקוס (ליה פילוסוף) (עונה 2): חכמה, לבבית, יפה ומלאת סקרנות ותום. גילי היא חובבת טניס מושבעת, אך משום שהוריה והיא דתיים, הוריה מתנגדים בכל תוקף שהיא תשחק טניס. בסופו של דבר תומר משכנע אותם. מאוהבת בתומר והם נהיים זוג לזמן קצר, היא מציעה לו לבוא למחנה קיץ באמריקה, טס איתה אך מור עוצרת אותו ברגע האחרון, גילי מבינה שהוא עדיין מאוהב במור, והם נפרדים.
אלכסנדרה "אלכס" רייזמן (שירה פריאנט) (עונה 2): נערה לבבית שרוצה להיות דוגמנית. בת זוגו של איתי, ומתאכזבת כשהוא לא מקנא לה מספיק. אמה של אלכס עוסקת בנושאים "רוחניים", אבל אלכס מתרחקת מכך. נפרדת מאיתי אך מתחרטת על כך. בעונה השלישית הוא מדמיין אותה.
שרית (אלי קרן-אסף) (עונה 2): ילדה בגילו של יונתן, שהובאה על ידי מור, כדי לרצות את דנה (אמו של יונתן) בשביל שהוא יצא מהפלייסטיישן, שרית ילדה בעלת ביטחון עצמי גבוה, היא חושבת שהיא ויונתן זוג מאוהב שכבר 20 שנה ביחד, אם בכלל הם זוג, תוך כמה פרקים המפגש בניהם לא נראה.
דמויות נוספות > תלמידים שהשתתפו בסדרה במשך עונה אחת > עונה 3

סיוון גבריאל (סיוון מסט) (עונה 3, אורחת בעונה 4): נערה נאה ועדינה עם דימוי עצמי נמוך. רגישה, עוזרת לאחרים ומצטיינת בלימודים. עובדת מילדותה בחוות סוסים, שם היא חשה חופשייה ומאושרת. סיוון חברה של לירון, ראפר חתיך המחוזר על ידי בנות רבות, והוא שולט בזוגיות שלהם. תומר מתאהב בה בתחילת העונה השלישית ואף מצטרף לעבודה בחוות הסוסים. בסוף העונה היא מודיעה ללירון ולתומר שהיא מעדיפה להיות לבד. נראה שבסוף העונה תומר וסיוון חברים אבל נפרדו בהמשך כי תומר עבר ללמוד בארצות הברית יכול להיות שתומר נפרד ממנה כי הוא עדיין אוהב את מור. בעונה הרביעית מסופר כי עברה ללמוד בפנימיית מחוננים בירושלים. היא מופיעה בתפקיד אורח בפרקים האחרונים של העונה, כאשר היא באה ללירון ורוצה לחזור אליו, אך הוא מסרב.
שרונה גולדשטיין (תמר שם אור) (עונה 3, אורחת בעונה 4): צלמת מוכשרת. מאוהבת בלירון אך מתאהבת באיתי בעקבות חיזוריו אחריה. בתחילת העונה הרביעית מסופר כי עברה לגור בצפון עם משפחתה ומדברת עם איתי על הזוגיות ומנסה להסביר לו שזה לא יכול להמשיך.
גיא רחמים (ארתור פרי) (עונה 3): חבר של נעמה ועושה כל מה שהיא מבקשת. לומד במגמת אמנות, צלם נלהב. הופך לחונך של מור ושרונה, ולבסוף גם חבר של מור. כנראה נפרדו לאחר שעזבה לארצות הברית.
דמויות נוספות > תלמידים שהשתתפו בסדרה במשך עונה אחת > עונה 4

עודד "קוזו" לוי (גיא כהן) (עונה 4): חברם של איתי ודניאל. חנון, נער לא מקובל חברתית בכיתה. עוזר לנעמה לשנות את תדמיתה והיא בתמורה עוזרת לו להתחיל עם בנות. עם הזמן הם הופכים לבני זוג.
נאורה (שרון מלכי שמש) (עונות 4-5) אמא של גורי, מטפלת באלחנן במהלך העונות, ובסוף העונה 4 אלחנן ונאורה מתחתנים, נאורה וגורי עוברים לגור אצל אלחנן, הם עוזרים לו לרוץ לראשות העיר.
דמויות נוספות > תלמידים שהשתתפו בסדרה במשך עונה אחת > עונה 5

יהלומית (שרון ענבר) (עונה 5): נערה ג'ינג'ית מוכשרת בכימיה, מצחיקה וביישנית. מתופפת מיומנת בשעות הפנאי, אך חברי להקת "אקונומיקה" בבית הספר לא שוקלים לצרף אותה אליהם, מכיוון שאינה בן. בעזרת איתי, יהלומית מתחזה לנער בשם אריק כדי שתתקבל ללהקה, וכשחברי הלהקה מגלים זאת הם מסלקים אותה. בסוף הם לומדים להעריך אותה ומחזירים אותה ללהקה. יהלומית מאוהבת בסתר בדניאל עוד מהתקופה שהיה עם יעל, ולאחר פרידתו מקשת, הם מתחילים לצאת. בסוף דניאל נפרד ממנה וחוזר לקשת.
לילך (אלה אולמן) (עונה 5): חברתו של אלירן. גורי מאוהב בה. במהלך הסדרה עוזבת את אלירן ומתחילה לצאת עם גורי. אלירן מציע לו להצטרף ל"כנופיית הממבה השחורה" והוא מסכים, והם נפרדים ובסוף אלירן מבקש מגורי לחבל ללילך בצ'לו לאודישן שלה והיא לא עוברת את האודישן, והוא מבקש שייתנו לה עד הזדמנות, והם מסכימים ומקבלים אותה לאודישן. הוא מספר לה את האמת והיא כועסת עליו, ובפרק האחרון הם חוזרים להיות יחד.
אלירן (אופיר כהן) (עונה 5): מנהיג כנופיית "הממבה השחורה". בן זוגה של לילך, אך בסוף היא עוזבת אותו. כנופיית "הממבה השחורה" מטילה אימה ובריונות על תלמידי בית ספר באמצעות פרוטקשן (דמי חסות) ואלימות. אלירן עורך לגורי מבחני קבלה לכנופיה, אך בסוף גורי תופס את מקומו.
יואב ברק (איתמר ארגמן) (עונה 5): נער על כיסא גלגלים. בנם של הראל ונירית, בעלי חברת הקידוח. חברו של גורי; לעיתים הוא מייעץ לגורי עצות אחיתופל רק כדי להשתעשע. נער ישיר, שמתחמק מעונשים ומנצל זאת.
אור שטמפפר (בן רביד) (עונה 5): נער בעל אופי מיוחד ומורכב. בן למשפחה עשירה, הוריו אנשי קריירה עסוקים. אמו פסיכולוגית ידועה שמרצה ברחבי העולם, ואביו הוא הבעלים של חברת תקשורת גדולה המפיקה מגזינים ומקומונים, כשהוא משמש עורך אחראי בכולם. אחיו היה טייס שנהרג, ואור חש שמאשימים אותו על כך שאינו מוכשר כמו אחיו. אור מתחזה בתחילה לנער עני כדי לבחון את יחס הסביבה לאדם חסר כל. הוא טס עם דבש לאנגליה כדי להתקרב אליה, אך מבין שהם לא מתאימים כבני זוג.
דמויות נוספות > פושעים

רוני חנוכה (נטע וינר) (עונה 1): נער מופרע והבריון של בית הספר "הכובש". בחלק מהפרקים הוא סוחט את איתי שיביא לו לפחות חמישים שקל ליום.
אסף כהן (אלי אלטוניו) (עונה 2): עבריין שמתאהב באיילה. היא מצליחה להחזיר אותו לדרך הישר, אך לקראת סוף העונה דוד מכריח אותו להצטרף אליו לפשעים שלו עקב איומים, שותפו לפשע לשעבר, לשדוד חנות, וכתוצאה מכך איילה נפרדת ממנו.
דוד (גיא עמיר) (עונה 2): עבריין שאחראי על עניין גנבות האופניים. שותפו של אסף שמצווה עליו לעשות כל מה שהוא אומר. איילה מחזירה את אסף לדרך הישרה ושניהם בסופו של דבר מפילים אותו. אך במהלך העונה הוא מנסה לשכנע את אסף לחזור איתו לעניין הגנבות ומצליח.
עידו לוי (איתי תורג'מן) (עונה 3): חבר של לירון מהמקיף. נער מופרע שמאיים על איתי שירביץ לו אם הוא ימשיך לצאת עם שרונה, מאוהב בשרונה ומנסה לגנוב אותה מהידיים של איתי, לבסוף מרביץ לו ונעצר על ידי המשטרה ובעקבות כך איתי מתחיל להתאמן.
אחיקם צוקר (ארז בן הרוש) (עונה 4): מנהל מפעל "פאראמאג". הנבל הראשי של העונה הרביעית. נתפס כאיש מושחת שמבצע ניסויים של תרופה חדשה על בעלי חיים.
יוסי (ששי סמוכה) (עונה 4): קצין הביטחון של המפעל, קשור מאוד לאחיקם שהיה המפקד שלו כל חייו.
גבריאל "גבי" אלקדוסי (אלון ליטבק) (עונה 4): גולש עם קשת בים. בהמשך מתברר שהוא עבריין והוא אחראי למעצר של קשת על גנבת רכב. לבסוף הוא נתפס על ידי המשטרה.
נוביצקי (פיני קידרון) (עונה 5) - בעל חברת הקידוח המנהל יחד עם הראל ונירית ברק. בסוף עונה 5 הוא חטף את דבש.
דמויות ראש גדול - ראש חדש > תלמידי בית ספר "אביבים"

עידו ברגר (יואב רוטמן): מצחיק, ביישן וחכם. מאוהב בתכלת. חבר של שמר וגילי. מוריה מאוהבת בו. התחיל את המרד בבית הספר.
מוריה מוסקט (ריף נאמן): בתם של מוטי מוסקט וכרמית מוסקט, מיליונר ומנכ"ל חברת "מוסקט". עשירה, מפונקת, חכמה, יפה, טובת לב, אמיצה, ישרה, אכפתית, מוסרית ורומנטית. חברתה הטובה ביותר של אמילי, היא עוזרת לה בקונדיטוריה בכל הקשור לניהול ועסקים וגם בדילמות שלה בין אמילי ושמר מכיוון שהיא מבינה בכל הקשור לבנים. נפגעת מהסרטונים המחתרתיים נגד החברה של אביה ועידו תומך בה בלי שהיא יודעת שהוא זה מאחורי המחתרת. תומכת באביה ובחברתו.
תכלת (עדי שרון): בתה של ציפי. נערה נחושה, לא ותרנית, עקשנית, קשוחה ומוכשרת באמנות. היא סובלת בהפרעת קשב וריכוז ונוטה להיות אלימה למי שפוגע בה או קורא לה סתומה. עידו מאוהב בה. הוא שולח לתכלת הודעה שבה שהוא כותב שהוא מאוהב בה אך הוא מספיק לקחת מחניתה את הטלפון שלה לפני שחניתה קוראת את ההודעה בפני כל הכיתה. תומכת במרד בית הספר. אמה מנסה הרבה שיטות לימוד וטיפולים כדי לעזור לה בקשייה.
אמילי גדות (דין הפנר): בת-דודה של יעל, אחיינית של נורית ואחותו של תום. יתומה, הוריה נהרגו בתאונת דרכים. יצירתית, רעיונית, חברותית ונחמדה. חברתה הטובה ביותר של מוריה. היא חולמת חלום שבו שמר מציל אותה מנפילה בצוק ומתחילה להתאהב בו. לאמה הייתה קונדיטוריה, דודתה נורית רוצה למכור את הקונדיטוריה ואת הדירה של הוריה עקב קשיים כלכליים, אך היא נותנת לאמילי לנסות לנהל את המקום בעצמה.
שמר לוי (אייל שיקרצי): נער תחמן, מצחיק, ושנון. חבר של עידו וגילי. מנסה לעזור לעידו להתחיל עם תכלת אך ללא הצלחה. אמילי מתאהבת בשמר לאחר שהופיע בחלומה, ומנסה להתקרב לשמר. שמר לא בטוח אם אמילי מאוהבת בו ולכן מתבייש.
גילי שם טוב (ניב זילברברג): ילד חזק וקצת ביישן. מגן על שמר בכל פעם שמסתבך במשהו. חבר טוב של עידו ושמר. בעל ביטחון עצמי נמוך. מאוהב באמילי אך מתבייש להגיד זאת. מירון מנסה לעזור לו להתקרב לאמילי. מגלה כישרון בזירת ההיאבקות של שחר, כאשר הוא מצליח להפיל את יניב, מתאבק מקצועי.
דמויות ראש גדול - ראש חדש > סגל בית הספר (ראש גדול - ראש חדש)

אלחנן ברדוגו (איציק כהן): מנהל תיכון "אביבים". ראש העיר לשעבר. הפך לקואוצ'ר. בעקבות המרד בבית הספר אלחנן מוזעק מבקשה של אמו של תלמיד באביבים לעזור בפתרון המרד, והוא הופך להיות המנהל בבית ספר אביבים לצד חניתה הסגנית.
חניתה אבן-דרך (חני נחמיאס): סגנית מנהל תיכון "אביבים" לאחר שאלחנן הציע לה משרה זו. קשוחה מאוד ושונאת תלמידים, אומרת משפטים בספרדית. לא מייחסת חשיבות לזכויות התלמידים והילדים ומנצלת את סמכותה בכך שמחרימה לכולם את הטלפונים, עידו מתנגד ומתחולל מרד בבית הספר. אמא של אחד התלמידים מציעה לה להזמין את אלחנן בפתרון המרד.
מירון מורונובסקי (חנן סביון): מוכר בקפיטריה של בית הספר, חברותי מאוד, איש מצחיק שמשתף את התלמידים. ברעיונותיו. עוזר לגילי להתקרב לאמילי.
פנכה בן יפונה (לימור פנחס): המורה לתנ"ך של תיכון אביבים, נוהגת לדבר בארמית, נלקחה כבת ערובה במרד התלמידים.
רייצ'ל (הדר גלרון): המורה לאנגלית של תיכון אביבים, מדברת באנגלית מעורבבת עם עברית גרועה. לא מחבבת את אלחנן.